ঔ টেঙাৰ বিজল আৰু কুঁহিপাতেৰে মানুহে মূৰ ধোৱে। বখলাবিলাক থেতালি শুকাই তাৰ গুড়ি উলিয়াই শুকানে বা গুৰৰ লগত খায়। কেঁচাই বা আঞ্জাও খায়। কিছুমান লোকে বখলা শুকাই পুৰি ছাই কৰি খাৰো বনায়। সাধাৰণতে ঔ টেঙাৰ পাঁচটা বখলা বা খলপ থাকে। ঔ টেঙা সাধাৰণতে ব’হাগ-জেঠ মাহত ফুল ধৰে আৰু লাগে। কোমল অৱস্থাত ভাজি খাবলৈ সোৱাদ। পূৰঠ হ’লে বা পকিলে ঔ টেঙাৰ মাছৰ আঞ্জা খোৱা হয়। বড়ো সকলে ঔ টেঙা বৰালি মাছৰ ফিছাৰ লগত ওণ্ডলা বা পিঠাগুড়ি দি ৰান্ধে। ঔ টেঙা বা ঔ খট্টা অসম, পশ্চিমবংগ, ওড়িশা, বাংলাদেশ আদিতত অতি জনপ্ৰিয়।

কীৰ্তন-ঘোষা হৈছে আজিৰ পৰা প্ৰায় ৫০০ বছৰ পূৰ্বে মহাপুৰুষ শ্ৰীমন্ত শংকৰদেৱৰ দ্বাৰা 'এক শৰণ নাম ধৰ্ম' প্ৰচাৰৰ অৰ্থে ৰচিত এখন কাব্য। কীৰ্তন ঘোষাক মহাপুৰুষজনাই ৰচনা কৰা শ্ৰেষ্ঠ পুথি হিচাপে গণ্য কৰা হয়।

মূখ্য উৎসৱ: শ্ৰী শ্ৰী কলিয়া গোঁসা‍ই মহাপ্ৰভুৰ মন্দিৰত পহিলা মাঘৰ ধৰ্মসভা আৰু তাৰ লগে লগে একেলেঠাৰিয়ে সপ্তাহ যোৰা কাৰ্য্যসূচীৰে ঐতিহাসিক হাৰিভাংগা সভা মহোৎসৱ।

২০০০ চনত 'মহান নেতাসকল: সামাজিক আৰু ৰাজনৈতিক' শিতানত 'জগলাল চৌধুৰী', 'বিজয়লক্ষ্মী পণ্ডিত' আৰু 'ৰেট্টামালাই শ্ৰীনিবাসন'-ৰ লগতে তেখেতক সন্মান যাঁচি এটা ডাক-টিকট প্ৰনয়ন কৰা হৈছে।

চুতুফাই আহোম ৰাজ্যৰ পৰিসীমা বঢ়াব বিচাৰিছিল। ইয়াৰ ফলত কাষৰীয়া চুতীয়া ৰাজ্যৰ লগত সংঘাতৰ সৃষ্টি হয়। ১৩৭৬ চনত চুতীয়া ৰজাই চাপাগুৰিত চুতুফাক লগ কৰে আৰু মিত্ৰতাৰ ভাও জুৰি তেখেতক চফ্ৰাই নদীৰ নাওখেললৈ নিমন্ত্ৰণ জনায়। চুতীয়া ৰজাই নিজৰ নাৱতে দেহৰক্ষীবিহীন চুতুফাক আদৰ আপ্যায়ন কৰাৰ চেগত হত্যা কৰে। চুতুফাৰ লগত যোৱা সৈন্যবোৰ ৰাজধানীলৈ ঘূৰি আহি এই কথা সদৰি কৰে।

জৱাহৰলাল নেহৰু মন্ত্ৰীসভাৰ কেবিনেট মন্ত্ৰী শ্যামাপ্ৰসাদ মুখাৰ্জীয়ে 'নেহৰু-লিয়াকৎ চুক্তিৰ' বিৰোধ কৰি মন্ত্ৰীসভাৰ পৰা পদত্যাগ কৰে ভাৰতীয় জন সংঘৰ স্থাপনা কৰে। মুখাৰ্জীয়ে দলৰ সাংগাঠনিক কামৰ বাবে উপাধ্যায়ৰ সহায় বিচাৰে। ১৯৫১ৰ ২১ চেপ্তম্বৰৰ দিনা তেওঁ উত্তৰ প্ৰদেশত এখন ৰাজনৈতিক সন্মিলনৰ আয়োজন কৰে আৰু জন সংঘৰ ৰাজ্যিক শাখা গঠন কৰে। একেবছৰৰে ২১ অক্টোৱৰত মুখাৰ্জীৰ সভাপতিত্বত জন সংঘৰ প্ৰথম সৰ্বভাৰতীয় সন্মিলন অনুষ্ঠিত হয়। উপাধ্যায়ৰ সাংগঠনিক দক্ষতা অতুলনীয় আছিল। ১৯৬৭ত তেওঁ দলৰ সভাপতিৰ পদত অধিষ্ঠিত হয়।

১৮৮২ চনত সত্যনাথ বৰাৰ প্ৰথম গ্ৰন্থ আঠাইশটা গীতৰ সংকলন ""গীতাৱলী"" প্ৰকাশিত হয়। আধুনিক অসমীয়া ভাষাত ৰচিত এইখনেই প্ৰথম গীতৰ পুথি। ইয়াৰ পিছত তেখেতে ""কামৰূপীয়া গীত"" নামৰ আন এখন পুথিও প্ৰকাশ কৰে। তেখেতৰ ৰচিত আন আন গ্ৰন্থসমূহ হ'ল-

পক্ষীজ্বৰ ঘটাব পৰা ইনফ্লুৱেঞ্জা ভাইৰাছবিধে কাচিৎহে আন প্ৰাণীক আক্ৰমন কৰে ৷গাহৰি আৰু মানু্হকো আক্ৰমণ কৰিব পৰা ক্ষমতা থকা এইবিধ ভা্ইৰাছে মানুহৰ ক্ষেত্ৰত লিংগভেদে সকলো শ্ৰেণীৰ আৰু যিকোনো বয়সৰ লোককে আক্ৰমণ কৰিব পাৰে ৷ সাধাৰণতে ল’ৰা-ছোৱালীৰ(শিশু ) যোগেদি এইবিধ বেমাৰ দ্ৰুতভাৱে সংক্ৰমিত হয় ৷মহামাৰী ৰূপ ধৰাৰ সময়ত ৬৫বছৰৰ ওপৰৰ বৃদ্ধ ,১৮ মাহৰ তলৰ শিশু আৰু হাঁওফাওঁ, বৃক্ক অথবা হৃৎযন্ত্ৰৰ বেমাৰ থকা লোক আৰু বহুমূত্ৰ থকা লোকৰ মৃত্যুৰ হাৰ বেছি হয় ৷ জ্বৰ,মূৰৰ বিষ,কাহ,ডিঙিৰ চেৰচেৰণি,দেহৰ দুৰ্বলতা আদি লক্ষণেৰে পৰিস্ফুট এই বেমাৰৰ ভাইৰাছক তেজৰ নমুনা বা দেহৰপৰা নিসৃত জুলীয়া পদাৰ্থ কিছুমানত পৰীক্ষাগাৰত ধৰা পেলাব পাৰি ৷ বাৰ্ড ফ্লু ভাইৰাছ অতি উচ্চ উষ্ণতাত জীয়াই থাকিব নোৱাৰে ৷ সেয়েহে ১২০ ডিগ্ৰীৰ পৰা ২০০ ডিগ্ৰী ছেলছিয়াছলৈকে সেকা মাংস আদিত এই ভাইৰাছ জীৱিত অৱস্থাত নাথাকে ৷

ইগ্ ন'বেল বঁটাৰ ইগ্(Ig) শব্দাংশ ignoble (""characterized by baseness, lowness, or meanness"") আৰু বাকী শব্দাংশ ন'বেল বঁটা(Nobel Prize)-ৰ পৰা লোৱা হৈছে। বঁটা প্ৰদান অনুষ্ঠানত ইয়াক ""ignoble"" হিচাপে উচ্চাৰণ নকৰি /ˌɪɡnoʊˈbɛl/ ig-noh-bel হিচাপে উচ্চাৰণ কৰা হয়।